stanford-oval/wikipedia huggingface dataset:
תנו לסוני צ'אנס
תדמית הסדרה > פרסים ומועמדויות

| שנה | טקס | קטגוריה | מועמדות | הערות |
| --- | --- | --- | --- | --- |
| 2009 | פרסי בחירת הנוער | בחירת הטלוויזיה: פריצת השנה - שחקנית | דמי לובאטו | זכייה |
| 2009 | פרסי בחירת הילדים של ניקלודיאון אוסטרליה | סדרה קומית אהובה | תנו לסוני צ'אנס | מועמדות |
| 2010 | פרסי בחירת הילדים של ניקלודיאון | סדרה אהובה | תנו לסוני צ'אנס | מועמדות |
| 2010 | פרסי בחירת הנוער | בחירת הטלוויזיה: סדרה קומית | תנו לסוני צ'אנס | מועמדות |
| 2010 | פרסי בחירת הנוער | בחירת הטלוויזיה: שחקנית בסדרה קומית | דמי לובאטו | מועמדות |
| 2010 | פרסי בחירת הנוער | בחירת הטלוויזיה: שחקן בסדרה קומית | סטרלינג נייט | מועמדות |
| 2010 | Young Artist Award | הופעה מצטיינת בסדרת טלוויזיה (קומדיה או דרמה) של שחקנית משנה | אליסין אשלי ארם | מועמדות |
| 2010 | Hollywood Teen TV Awards | בחירת הנוער: סדרה קומית | תנו לסוני צ'אנס | זכייה |
| 2010 | Hollywood Teen TV Awards | בחירת הנוער: שחקן קומי | סטרלינג נייט | זכייה |
| 2010 | Hollywood Teen TV Awards | בחירת הנוער: שחקנית קומית | דמי לובאטו | זכייה |
| 2011 | פרסי בחירת הנוער | בחירת הטלוויזיה: שחקנית בסדרה קומית | דמי לובאטו | מועמדות |
| 2011 | ALMA Award | שחקנית טלוויזיה אהובה - תפקיד ראשי בקומדיה | דמי לובאטו | זכייה |
הצלחה מסחרית > הפצה

ב-25 באוגוסט 2009 הופץ בארצות הברית אלבום אוסף בגרסת DVD בשם "Sonny with a Chance: Sonny's Big Break" (בתרגום חופשי: "תנו לסוני צ'אנס: הפריצה הגדולה של סוני") שכלל חמישה פרקים מהעונה הראשונה (פרקים 1,2,3,5,19). יתר על כן, כלל פרקי העונה הראשונה הופצו בגרסת די.וי.די בישראל ובמספר מדינות, ביניהן פולין, מקסיקו וגרמניה. בישראל הגרסה כללה סרטונים בלעדיים של מאחורי הקלעים, כמו גם מארז של שלושה דיסקים: הדיסק הראשון כלל את הסדרה "מקנזי פולס" במלואה; הדיסק השני כלל את האודישנים של שחקני הסדרה; והדיסק השלישי הכיל מקבץ פספוסים. זאת ועוד, במשך שתי העונות הופצו שישה מקבצי פרקים שכללו כל אחד בונוס בלעדי. הרשימה כדלהלן:
| שם | יציאה לאור | תוכן הדי> וי.די | בונוס |
| --- | --- | --- | --- |
| Season 1: Volume 1: Hello, Hollywood! | אוסטרליה: 3 במרץ 2010 בריטניה: 2 באוגוסט 2010 | שבעת הפרקים הראשונים של העונה הראשונה | הסדרה "מקנזי פולס" במלואה |
| Season 1: Volume 2: So Far, So Great! | אוסטרליה: 2 ביוני 2010 בריטניה: 23 באוגוסט 2010 | שבעה פרקים: מפרק 8 עד פרק 14 | אודישנים של שחקני הסדרה |
| Season 1: Volume 3: Star On The Rise! | אוסטרליה: 3 באוגוסט 2010 בריטניה: 13 בספטמבר 2010 | שבעה פרקים: מפרק 15 עד פרק 21 | מקבץ פספוסים |
| Season 2: Volume 1: Sonny With a Chance of So Random! | אוסטרליה: לא ידוע בריטניה: לא ידוע | שמונת הפרקים הראשונים של העונה השנייה | ריאיון עם שחקני העונה השנייה |
| Season 2: Volume 2: Channy in Love? | אוסטרליה: לא ידוע בריטניה: לא ידוע | אחד עשר פרקים: מפרק 31 עד פרק 41 | סוף חלופי לפרק 33/34 |
| Season 2: Volume 3: Up & Down | אוסטרליה: לא ידוע בריטניה: לא ידוע | שישה פרקים: מפרק 42 עד פרק 47 | מסיבת סוף העונה השנייה |
הצלחה מסחרית > משחק וידאו

ב-16 במרץ 2011 הופץ באמריקה משחק הווידאו "תנו לסוני צ'אנס" על ידי Disney Interactive Studios בגרסה לקונסולת המשחקים האלקטרונית הניידת נינטנדו DS.
הרקולס: המסעות המופלאים

| --- | --- |

קווין סורבו כהרקולס
 סוגה:  דרמה / פנטזיה / פעולה / הרפתקאות
 יוצרים:  כריסטיאן ווליאמס
 שחקנים:  קווין סורבו, מייקל הרסט
 ארץ מקור:  ארצות הברית   ניו זילנד
 שפות:  אנגלית 
 מספר עונות:  6
 מספר פרקים:  111   5 סרטי טלוויזיה
 תוכנית המשך:  זינה: הנסיכה הלוחמת   הרקולס הצעיר
 הפקה
 מפיק:  סם ריימי 
 מפיקים בפועל:  סם ריימי
 הפצה:  יוניברסל טלוויז'ן 
 מוזיקה:  ג'וזף לודוקה 
 אורך פרק:  41-44 דקות
 שידור
 רשת שידור:  סינדיקציה
 רשת שידור בישראל:  הערוץ הראשון   ערוץ 3   AXN   סטאר וורלד
 תקופת שידור מקורית:  16 בינואר 1995 – 22 בנובמבר 1999
 קישורים חיצוניים
 דף התוכנית ב-IMDb
 
הרקולס: המסעות המופלאים (באנגלית: Hercules: The Legendary Journeys) היא סדרת טלוויזיה מצליחה ששודרה בין השנים 1995–1999.
עלילה

לסדרה קדמו חמישה סרטי טלוויזיה מצליחים אשר בעקבותיהם נעשתה סדרת המשך זו במטרה לגולל את מעלליהם של הרקולס (קווין סורבו) וחברו איולוס (מייקל הרסט).
דמותו של הרקולס נמצאת בעולם המיתולוגי של אלי יוון העתיקה, פרקי הסדרה מתמקדים בהרקולס המנסה להתגבר על מות משפחתו תוך כדי הריגת שליחי אמו החורגת, הרה, אשת זאוס ומלכת האלים, אשר הרגה את משפחתו עקב קנאה לזאוס (מלך האלים), בעלה ואביו של הרקולס, לאחר שבגד בה והוליד את הרקולס מבת-אנוש. עם זאת, רבים הפרקים המתמקדים בעזרתו של הרקולס לזולת, מלחמותיו נגד מפלצות, ונגד האלים בעלי הרוע, ובנוסף מסעותיו הרבים אל מעבר ליוון עצמה. משפט המפתח של סדרה זו הוא: "הדבר היחידי אשר עולה על כוחו הפיזי והעצום של הרקולס הוא טוב לבו", ואכן הרקולס מוצג בה כקדוש נודד העוזר לנדכאים בכל מקום בו הוא עובר.
הצלחת הסדרה

הסדרה רצה 6 עונות ושודרה במספר ארצות, בהן ישראל.
בעקבות הסדרה הופקו שתי סדרות ספין אוף:
זינה הנסיכה הלוחמת - סיפורה של מצביאה אכזרית, שליחת ארס בעלת אחריות למעשים האכזריים הרבים בתושבי יוון העתיקה, במהלך הסדרה לאחר מפגש עם הרקולס היא חוזרת למוטב, והופכת ללוחמת למען הצדק.
הרקולס הצעיר (אנ') - סיפורי הרפתקאות הרקולס בצעירותו
כמו כן הופקו בעקבות הסדרה מספר סרטי טלוויזיה.
דמויות

הרקולס (Hercules) - גבור הסדרה, נלחם למען הצדק ונגד אלי יוון המושחתים.
איולוס (Iolaus) - שותפו וחברו הטוב ביותר של הרקולס, גנב לשעבר שהרקולס החזיר למוטב.
ארס (Ares) - אל המלחמה ואחיו החורג של הרקולס, אשר עושה הכול כדי להביס את אחיו ולזרוע הרס וחורבן.
אוטוליקוס (Autolycus) - מלך הגנבים, אף על פי שבהתחלה הוא מתיימר להיות גנב ללא לב, בהמשך דרכו הוא הופך להיות בחור טוב המציל את דמויות הסדרה ממצבים מסוכנים. דמותו משוחקת על ידי ברוס קמפבל. במקור אוטוליקוס היה אליל הגנבות היווני, בנו של הרמס.
סלמוניאוס (Salmoneus) - רוכל וחבר טוב אך פחדן שיעשה הכול למען כסף.
יאסון (Jason) - החבר השלישי בצלע הרקולס-איליוס, השתתפות הדמות בסדרה מועטת, תלמיד הוא באקדמיה היוונית, מלך לשעבר ולוחם מצטיין.
אפרודיטה (אלכסנדרה טידינגס)- (Aphrodite)- אלת האהבה, דמות אלה חיובית וטובה, אך לפעמים מסבכת היא את גיבורי הסדרה בלא מעט בעיות עקב התנהגותה הילדותית.
זינה (Xena) -"הנסיכה הלוחמת", לוחמת ברוע למען הצדק.
פלאפל (פול נורל): רוכל מזון שמנסה מנות משונות.
אלים נוספים המופיעים בסדרה

זאוס (רוי דוטריס, אנתוני קווין) - מלך האלים, אל השמים, מטיל הרעם והברק, אביו הביולוגי של הרקולס.
הרה - מלכת האולימפוס, אשתו ואחותו של זאוס, אלת הנישואין, האמהות והלידה. אימו החורגת ואויבתו הגדולה של הרקולס.
סטרייף (ג'ואל טובק) - אל הסכסוכים, אחיינו של ארס.
אריס/דיסקורד (מייגאן דזמונד) - אלת הריב והמדון, שותפתו של ארס.
האדס (אריק ת'ומסון) - אל השאול, אחראי על שדות אליסיום וטרטרוס, נשוי לפרספונה אלת האביב.
דמטר (שרה ווילסון) - אלת התבואה, הדגן והפיריון.
ארטמיס (רונדה מקהרדי) - אלת הציד והירח. ארטמיס הייתה אחת משלוש האלות הבתולות, יחד עם אתנה והסטיה. .
אתנה (אמנדה ליסטר) - אלת החוכמה, המלחמה והאריגה, פטרונית העיר אתונה. אתנה הייתה אחת משלוש האלות הבתולות, יחד עם ארטמיס והסטיה.
ארוס/קופידון (קארל אורבן) - אל האהבה והתשוקה. בנה של אפרודיטה ובעלה של פסיכה.
אפולו (סקוט מייקלסון) - אל השמש, האמת, הרפואה, הנבואה והמוזיקה. בסדרה הצעירה הופיע כאליל שקול, אבל בסדרה המבוגרת מופיע כהולל (אם כי מגולם על ידי אותו שחקן).
שטפן אורטגה

שטפן אורטגה מורנו (בגרמנית: Stefan Ortega Moreno; נולד ב-7 בנובמבר 1992 בהופגייסמר שבגרמניה) הוא כדורגלן גרמני המשחק בעמדת השוער בקבוצת מנצ'סטר סיטי.
קריירת מועדונים

אורטגה גדל במחלקת הנוער של ארמיניה בילפלד. הוא שיחק בקבוצות הבוגרות של ארמיניה בילפלד ומינכן 1860.
ב-1 ביולי 2017 חזר לארמיניה בילפלד מהבונדסליגה השנייה. בתום עונת 2019/2020 העפיל עם המועדון לבונדסליגה.
ב-1 ביולי 2022 חתם ב-מנצ׳סטר סיטי מהפרמייר ליג.
הערות שוליים

↑  Stefan Ortega kehrt zurück באתר הרשמי של ארמיניה בילפלד, 26 ביוני 2017 (בגרמנית)
ערך זה הוא קצרמרבנושא כדורגלנים. אתם מוזמנים לתרום לוויקיפדיה ו.
דקלה אהרן-שפרן

| --- | --- |

 לידה:  2 ביולי 1980 (בת 44)
 מדינה:  ישראל ישראל
 השכלה:  האוניברסיטה העברית בירושלים  בית הספר כותרת לעיתונאות ולתקשורת 
 מעסיק:  רשות השידור, תאגיד השידור הישראלי
 תחום סיקור:  הכנסת
 בן או בת זוג:  קוה שפרן (מרץ 2014–?) 
 קישורים חיצוניים
 טוויטר (X):  diklaaharon
 
דקלה אהרן-שפרן (נולדה ב-2 ביולי 1980) היא עיתונאית ישראלית המשמשת כתבת הכנסת של תאגיד השידור הישראלי "כאן". הגישה מוסף חברתי בחדשות הערב עם גאולה אבן-סער. בעבר שימשה כתבת הבריאות ברשת ב' של קול ישראל וראש הדסק החברתי וכתבת הבריאות של "כאן".
ביוגרפיה

דקלה אהרן שפרן גדלה ברמת גן ולמדה בתיכון הרא"ה בעיר. היא בוגרת האוניברסיטה העברית במדעי הרפואה ומוסמכת אותה אוניברסיטה בהיסטוריה של עם ישראל ויהדות זמננו. כמו כן, היא בוגרת לימודי עיתונות בבית הספר "כותרת". במהלך לימודיה לתואר השני, זכתה אהרן-שפרן במלגות הצטיינות של המכון ליהדות זמננו באוניברסיטה העברית ובפרס שטרן לתלמידים מצטיינים. על עבודת המחקר שלה לתואר השני קיבלה אהרן-שפרן את פרס המחקר בתחום מורשת יהודי ספרד והמזרח מטעם מכון בן-צבי ומשרד החינוך.
בשנת 2011 החלה את עבודתה ברשות השידור ככתבת בירושלים. לאחר מכן עברה לסקר את תחום הדתות ואת תחום הבריאות ולהגיש יומנים ותוכניות.
באמצע 2017 מונתה לראשות תחום השוויון החברתי בתאגיד השידור בערוץ כאן 11, ושימשה בתפקיד  כחצי שנה עד שמונתה לתפקיד כתבת הבריאות.
באמצע 2023 מונתה לתפקיד כתבת הכנסת. החל מ-2025 מפרסמת טור שבועי בעלון השבת "הדור".
פרסומים בולטים

בשנת 2016 חשפה אהרן-שפרן את דבר ההפרדה בין יולדות יהודיות וערביות בבתי חולים ברחבי ישראל, חשיפה שעוררה דיון תקשורתי נרחב ושיח ציבורי סביב התופעה, בין השאר בשל תמיכה פומבית של חבר הכנסת בצלאל סמוטריץ' בהפרדה. היא עקבה מקרוב אחר הרפורמה בבריאות הנפש ואחר הגירעונות התקציביים של קופות החולים. כן פרסמה מחקר על הירידה בשיעור השימוש בתרופות בקרב חולים הצורכים קנאביס רפואי, ונתונים אודות מיעוט מצנתרי מוח בישראל.
בשנת 2014 זכתה אהרן-שפרן בפרס מנכ"ל רשות השידור על שם אילן רועה. חברי הוועדה נימקו את מתן הפרס כך: ”דקלה אהרון היא עיתונאית מוכשרת, יצירתית, שדרית מיומנת, ומסקרת בהצלחה רבה את שני התחומים שהיא מופקדת עליהם”.
חיים אישיים

אהרן-שפרן נשואה לאיש התקשורת קוה שפרן. הם הורים לשלוש בנות.
הערות שוליים

↑  מבט - שערוריית הפרדת היולדות שנחשפה ברשת ב' מגיעה לכנסת, 13 באפריל 2016
↑   עידו אפרתי ויהונתן ליס, סערת סמוטריץ': הפרדה בין יולדות יהודיות וערביות - נוהג ארוך שנים, באתר הארץ, 6 באפריל 2016
↑  אשה שלקתה באירוע מוחי עברה צינתור רק לאחר 7 שעות, באתר רשת ב', 2 במרץ 2016
↑  מבט - פרס מנכ"ל רשות השידור על שם אילן רועה ז"ל, 2 באפריל 2014
↑  אלכסנדר כץ, העורכת הילה מרינוב והכתבת דקלה אהרון זכו בפרס מנכ"ל רשות השידור, באתר אייס, 12 בינואר 2014
מפגשים מהסוג האישי

| --- | --- |

 סוגה:  קומדיית מצבים, מדע בדיוני
 יוצרים:  בוני טרנר וטרי טרנר
 שחקנים:  ג'ון לית'גו ג'יין קרטין קריסטן ג'ונסטון פרנץ' סטיוארט ג'וזף גורדון-לוויט ויין נייט
 ארץ מקור:  ארצות הברית 
 שפות:  אנגלית 
 מספר עונות:  6 
 מספר פרקים:  139 
 הפקה
 הפצה:  The Carsey-Werner Company 
 מוזיקה:  בן ווהן 
 אורך פרק:  כ-21 דקות
 שידור
 רשת שידור:  NBC (ארצות הברית) ערוץ 3 (ישראל) סטאר וורלד (אסיה)
 תקופת שידור מקורית:  9 בינואר 1996 – 22 במאי 2001 
 קישורים חיצוניים
 www.3rdrock.com
 דף התוכנית ב-IMDb
 
מפגשים מהסוג האישי (באנגלית: 3rd Rock from the Sun, מילולי: הסלע השלישי מהשמש) היא קומדיית מצבים אמריקאית של רשת NBC, המגוללת את סיפורם של ארבעה חייזרים שנשלחו לכדור הארץ למשימה שבה הם צריכים לחקור את המין האנושי. הסדרה הייתה אחת הסדרות הפופולריות ביותר ששודרו בשנות ה-90. בישראל שודרה הסדרה בערוץ 3 מתחילתה ועד סיומה בשנת 2001 ובשידורים חוזרים בסטאר וורלד.
הסדרה זכתה במספר הרב ביותר של פרסי אמי לשנת 1997 (5 מתוך 8) ואף הייתה מועמדת לפרס עוד מספר פעמים מאוחר יותר.
השחקן ג'ון לית'גו היה מועמד לפרס אמי בכל שנה בה הסדרה שודרה ואף זכה בו בשנים 1996, 1997 ו־1999.
סקירה

| עונה | עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון |
| --- | --- | --- | --- | --- | --- |
|  | 1 | 20 | 20 | 9 בינואר 1996 | 21 במאי 1996 |
|  | 2 | 26 | 26 | 22 בספטמבר 1996 | 18 במאי 1997 |
|  | 3 | 27 | 27 | 24 בספטמבר 1997 | 20 במאי 1998 |
|  | 4 | 24 | 24 | 23 בספטמבר 1998 | 25 במאי 1999 |
|  | 5 | 22 | 22 | 21 בספטמבר 1999 | 23 במאי 2000 |
|  | 6 | 20 | 20 | 24 באוקטובר 2000 | 22 במאי 2001 |
דמויות ושחקנים

דיק סולומון (ג'ון לית'גו): המפקד העליון של יחידת החייזרים ופרופסור לפיזיקה, "אביו" של טומי.
סאלי סולומון (קריסטן ג'ונסטון): סגנית המפקד של יחידת החייזרים וקצינת הביטחון, "אחותו" של דיק. לסאלי לקח זמן לא מועט להתרגל לגופה הנשי, השונה משל שאר חבריה.
הארי סולומון (פרנץ' סטיוארט): קצין התקשורת של יחידת החייזרים, "אח" של דיק וסאלי.
טומי סולומון (ג'וזף גורדון-לוויט): קצין המדעים של יחידת החייזרים ותלמיד תיכון, "בנו" של דיק. על אף שהיה כביכול הצעיר ב"משפחה", במהלך הסדרה מוזכר מספר רב של פעמים כי הוא המבוגר בקבוצה.
מרי אולברייט (ג'יין קרטין): פרופסורית במכללה בה דיק מלמד, חולקת עמו משרד ואף על פי ההתחלה הקשה ביניהם, בהמשך הם הופכים לזוג.
נינה (סימבי קאלי): העוזרת העצבנית של מרי ודיק.
דון (ויין נייט): שוטר עם משקל עודף שהופך לבן זוגה של סאלי במהלך הסדרה.
הערות שוליים

↑  פרפרזה על שם סרט הקולנוע מפגשים מהסוג השלישי.
↑  הכוונה לכדור הארץ – כוכב הלכת השלישי במרחקו מהשמש, לאחר חמה ונוגה.
עולמו של אלמו

| --- | --- |

 סוגה:  ילדים, חינוכי
 בימוי:  מעיין קראים
 מדבבים בעברית:  צביקה פורמן, בר סביר, תמר טורם, גיא גולדברג, דניאל שופוב, ליה בכר
 ארץ מקור:  ארצות הברית
 שפות:  אנגלית 
 מספר עונות:  2
 מספר פרקים:  127 (כולל פרקים מיוחדים)
 הפקה
 מפיק:  עדי לנדר, מיה שחר, רעות גדות
 חברת הפקה:  ססמי וורקשופ 
 הפצה:  Sony Pictures Kids Zone 
 אורך פרק:  15 דקות (מקורי) 5 דקות (גרסה מחודשת)
 שידור
 רשת שידור:  PBS 
 רשת שידור בישראל:  ערוץ הופ! ערוץ לולי ערוץ פלא
 תקופת שידור בישראל:  2005 – הווה
 קישורים חיצוניים
 אתר רשמי
 דף התוכנית ב-IMDb
 
עולמו של אלמו (באנגלית: Elmo's World) היא סדרת טלוויזיה לילדים מבית היוצר של Sesame Workshop, חברת ההפקה של "רחוב סומסום". הדמות הראשית היא אלמו, מפלצת אדומה ופרוותית שמקורה בסדרות "החבובות" ו"רחוב סומסום".
בישראל דובבה הסדרה לעברית, ושודרה בשנת 2005 בערוץ הופ!. הגרסה המחודשת של הסדרה שודרה החל משנת 2019, כיום הסדרה משודרת בערוץ לולי.
עלילת הסדרה

אלמו הופך בדמיונו את חדר השינה שלו לעולם מצויר בגיר וקורא לו "עולמו של אלמו". אל חדר השינה הוא מזמין ילדים על-מנת לשחק יחדיו ולחקור נושאים מחיי היום יום. אלמו וחבריו חוקרים נושאים מלמדים כמו צורות, יוגה, בועות, ירקות, בגדים ועננים ומוצאים פתרונות לבעיות שונות בעזרת משחקים. בסוף כל פרק אלמו מזמין את הקהל להצטרף אליו לריקוד סיום מצחיק ומהנה.
אל העונה השנייה מצטרפים אל אלמו חברים חדשים - סמארטי הטלפון החכם, אדון וגברת צחוקי וכלבם שמודל.
ספין סיטי

| --- | --- |

 סוגה:  קומדיית מצבים, סאטירה פוליטית
 יוצרים:  ביל לוראנס גארי דייוויד גולדברג
 שחקנים:  מייקל ג'יי פוקס (1996-2000) צ'ארלי שין (2000-2002) ריצ'רד קינד מייקל בוטמן אלאן ראק הת'ר לוקלייר (1999-2002) קוני בריטון (1996-2000) אלכסנדר צ'פלין (1996-2000) ג'ניפר אספוזיטו (1997-1999) קארלה גוגינו (1996) ויקטוריה דילארד (1996-2000) לאנה פרייה (2000-2001)
 פרסים:  פרס ג'נסיס 
 ארץ מקור:  ארצות הברית 
 שפות:  אנגלית 
 מקום התרחשות:  ניו יורק 
 מספר עונות:  6 
 מספר פרקים:  145 
 הפקה
 מפיק:  ביל לורנס, מייקל ג'יי פוקס, קוני בריטון 
 חברת הפקה:  דרימוורקס 
 הפצה:  הטלויזיה הביתית של פרמאונט 
 מוזיקה:  ספין דוקטורס 
 אורך פרק:  22 דקות
 שידור
 רשת שידור:  ABC
 רשת שידור בישראל:  ערוץ 2 (קשת)
 תקופת שידור מקורית:  17 בספטמבר 1996 – 30 באפריל 2002
 קישורים חיצוניים
 אתר רשמי
 דף התוכנית ב-IMDb
 
ספין סיטי (באנגלית: Spin City) היא קומדיית מצבים אמריקאית שהופקה ושודרה במשך שש עונות, בשנים 1996–2002. בישראל שודרה הסדרה בערוץ 2 בזכיינית "קשת", וכעבור מספר שנים בשידורים חוזרים בערוץ הוט 3.
עלילת הסדרה

הסדרה מתמקדת בראש העירייה של ניו יורק, רנדל וינסטון (השחקן בארי בוסטוויק), ובצוות העובדים שלו. הדמות המרכזית בסדרה, ומי שאחראי למעשה לניהול ענייני העיר, הוא סגן ראש העירייה, מייק פלאהרטי (מייקל ג'יי פוקס). מייק מצטיין בעבודתו, אך מתקשה בהתמודדות עם חייו האישיים, בעיקר משום שהוא מזניח אותם לטובת הקריירה. בין שאר העובדים בצוות:
מזכיר העיתונות פול לאסיטר (ריצ'רד קינד) - ידוע במשרד כקמצן ופחדן.
ראש הצוות סטיוארט בונדק (אלן ראק), המחזר אחר כל הנשים במשרד ונוטה להיות סקסיסט.
האחראי לנושאי המיעוטים, קרטר הייווד (מייקל בוטמן), הומוסקסואל אפרו-אמריקאי. יש לו כלב בעל נטיות אובדניות בשם ראגס.
כותב הנאומים גיימס הוברט (אלכסנדר צ'פלין), אדם תמים ומושפע בקלות.
מזכירתו של מייק, ג'אנל קופר (ויקטוריה דילארד).
מנהלת החשבונות ניקי פאבר (קוני בריטון).
בהמשך הסדרה מונתה ג'אנל למזכירתו של ראש העיר, וסטייסי פטרינו (ג'ניפר אספוזיטו) הצטרפה לצוות כמזכירתו של מייק.
צוות העובדים עסוק בעיקר בניסיונות לשפר את תדמיתו של ראש העיר, ולהסתיר את הטעויות הרבות שלו.
סקירת סדרה

| עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון |
| --- | --- | --- | --- | --- |
| 1 | 1 | 1 | 17 בספטמבר 1996 | 13 במאי 1997 |
| 2 | — | — | 24 בספטמבר 1997 | 20 במאי 1998 |
| 3 | — | — | 22 בספטמבר 1998 | 25 במאי 1999 |
| 4 | — | — | 21 בספטמבר 1999 | 24 במאי 2000 |
| 5 | — | — | 18 באוקטובר 2000 | 23 במאי 2001 |
| 6 | — | — | 25 בספטמבר 2001 | 30 באפריל 2002 |
העונות המאוחרות

בשנת 1998 הודיע פוקס כי הוא חולה במחלת פרקינסון. כדי לחלוק בעומס העבודה, צורפה לסדרה בעונה הרביעית (1999 - 2000) דמות חדשה - מנהלת מסע הבחירות קייטלין מור (הת'ר לוקליר).
מחלתו של פוקס החמירה, והוא החליט לעזוב את התוכנית בסוף העונה, כדי לבלות יותר זמן עם משפחתו ולגייס תרומות למחקר על מחלת פרקינסון. לקראת העונה החמישית לוהק צ'ארלי שין לתפקיד סגנו החדש של ראש העירייה, צ'ארלי קרופורד. הפקת הסדרה הועברה מניו יורק ללוס אנג'לס. השינויים גרמו לאיבוד רייטינג, והמפיקים החליטו לבטל את הסדרה ב-2002, בסוף העונה השישית.
ד"ר סוס (סדרת טלוויזיה)

| --- | --- |

 סוגה:  ילדים
 יוצרים:  ד"ר סוס (דמויות)
 בימוי:  דייוויד גאמפל
 מנחים:  ברוס לאנויל (עונה 1) מרטין פ. רובינסון (עונה 2)
 שחקנים:  אנתוני אסבורי לסלי קררה-רודולף סטפני ד'אברוזו ג'ון קנדי קת'רין מולן קווין קלאש
 מדבבים בעברית:  ששי קשת גיא פרידמן גבי קרן טלי אורן ניקו בר שמעון כהן איריס זינגר עידו מוסרי שמוליק טנא איילת קורץ צביקה שוורצברג הילה זינגר נאור יעקב בוך
 ארץ מקור:  ארצות הברית 
 מספר עונות:  2 
 מספר פרקים:  40 
 הפקה
 חברת הפקה:  חברת ג'ים הנסון
 הפצה:  חברת ג'ים הנסון 
 אורך פרק:  30 דקות
 שידור
 רשת שידור:  ניקלודיאון 
 רשת שידור בישראל:  הטלוויזיה החינוכית הישראלית ערוץ ג'וניור (שידורים חוזרים)
 תקופת שידור מקורית:  7 באוקטובר 1997 – 11 בדצמבר 1999
 קישורים חיצוניים
 דף התוכנית ב-IMDb
 
ד"ר סוס (באנגלית: The Wubbulous World of Dr. Seuss; העולם המופלא של ד"ר סוס) היא סדרת בובות אמריקאית, המבוססת על הדמויות של דוקטור סוס והופקה על ידי חברת ג'ים הנסון. הסדרה שודרה במשך 2 עונות בשנים 1997–1999 בארצות הברית בערוץ ניק ג'וניור, ובשנת 2000 בטלוויזיה החינוכית בישראל. תוכנית זו משלבת בין בובות לבין אנימציית רקע תלת־ממדית ובעונה הראשונה ישנם שילובים של מספר דמויות מסיפורים הרגילים של ד"ר סוס לתוך סיפורים חדשים.
פורמט

העונה הראשונה והעונה השנייה הופקו בפורמט שונה. הפתיח והסיום של שתי העונות, וכן השירים במהלך הפרקים, נשמעים שונים זה מזה. בגרסה הישראלית לא השתנה שיר הפתיחה במהלך שתי העונות.
פורמט > עונה ראשונה

בכל פרק ישנו סיפור אחד חדש המבוסס על דמות של ד"ר סוס כגון: ירטל הצב והורטון הפיל. את הסיפורים עצמם מספר חתול תעלול שמנחה את התוכנית (ולעיתים אף מככב בסיפורים).
פורמט > עונה שנייה

בעונה השנייה החתול שוב מנחה ואליו מצטרפים החתולים הקטנים, וטרנס הציפור. בכל פרק ישנם שלושה סיפורים שונים המלמדים על נושא מסוים, והחתול משתמש בסיפורוסקופ שלו כדי למצוא את מקומות הסיפורים כמו: "סוסוויל", "הג'ונגל של נול", "הממלכה של דיד" ו"הר קרמפיט".
דמויות שהשתתפו בסדרה

חתול תעלול - המנחה (עברית: ששי קשת, אנגלית: ברוס לנויל/מרטין פ. רובינסון)
החתולים הקטנים של האלף בית
נורוויל הדג
הגרינץ' (ירקול) (עברית: ששי קשת, אנגלית: אנתוני אסבורי)
מקס הכלב
נורטון הפיל (הורטון) (עברית: גיא פרידמן, אנגלית: ג'ון קנדי)
מורטון פיל הציפור
ג'יין הקנגורו (עברית: טלי אורן, אנגלית: סטפני דאברוזו)
ג'וניור קנגורו
סם הוא שמי (שמי הוא שב)
פם הוא שמי (שמי הוא פם)
פקס וזקס (בא עם וברגז) (עברית: שמעון כהן ושמוליק טנא).
ירטל הצב (המלך צבצב, יאצק הצב) (עברית: ניקו בר, אנגלית: אנתוני אסבורי)
סידוויק האייל הקורא (טידוויק) (עברית: שמוליק טנא, אנגלית: אנתוני אסבורי)
המקצצים (האחים וויקרשם)
סוזי (סו סנו)
שרה הול סמול
ציפורת הציפור (החברה של חתול תעלול) (עברית: איריס זינגר)
רמפיט הענק
מתיו
פליקס
מיילו
טיק (אחותו של מיילו)
ניילו (אבא של מיילו וטיק)
מיקה ריכאלי
גברת ראש עירייה
השבלוזים
אלווד הליצן
המלך לינדי
המלך נוגל
מינדי (בתו של נוגל)
טלולה
מרטל (דודה של ירטל)
גורדון (דוד של מורטון)
מוריס
דולוריס
גברת כפתור
גוליאן גרמי גלו גרו
זיבידי הכי זריז בעולם
אביגיל הפיראטית
סבא זמן
נד וסטייסי

| --- | --- |

לוגו הסדרה
 סוגה:  סיטקום
 יוצרים:  מייקל ג'יי. ווית'ורן
 שחקנים:  תומאס היידן צ'רץ דברה מסינג גרג גרמן נדיה דג'אני
 ארץ מקור:  ארצות הברית ארצות הברית
 שפות:  אנגלית
 מספר עונות:  2
 מספר פרקים:  35
 הפקה
 חברת הפקה:  TriStar Television
 הפצה:  Sony Pictures Television 
 מוזיקה:  קורט פרקוהר 
 אורך פרק:  23 דק' 
 שידור
 רשת שידור:  פוקס
 תקופת שידור מקורית:  11 בספטמבר 1995 – 1997
 קישורים חיצוניים
 דף התוכנית ב-IMDb
 
נד וסטייסי (באנגלית: Ned & Stacey) היא קומדיית מצבים אמריקאית ששודרה ברשת פוקס בשנים 1995–1997, בכיכובם של תומאס היידן צ'רץ ודברה מסינג כנד וסטייסי בהתאמה.
תקציר העלילה

העלילה המרכזית של הסדרה מתארת את סיפורם של נד דורסי (תומאס היידן צ'רץ) וסטייסי קולברט (דברה מסינג), שנישאים זה לזה בנישואי נוחות: נד צריך להיות נשוי כדי לקבל קידום במקום עבודתו השמרני, בעוד סטייסי זקוקה נואשות לעזוב את בית-הוריה, ולנד יש דירה יוקרתית במנהטן.
נד וסטייסי נפגשים לעיתים קרובות עם אחותה של סטייסי, אמנדה מוייר (נדיה דג'אני) ובעלה, אריק "ריקו" מוייר (גרג גרמן). דמויות חוזרות ונשנות אחרות בסדרה הן הוריה של סטייסי והבוס של נד.
שחקנים ודמויות

תומאס היידן צ'רץ – נד דורסי: בעלה של סטייסי. פרסומאי בעל אובססיביות כפייתית. הוא מתחתן עם סטייסי על מנת לקבל קידום במקום עבודתו. בתחילה, נד מוצג כאגו-מניאק העסוק בעצמו, מי שמשתמש בכל אחד כדי להתקדם. עם זאת, עם הזמן נד מתחיל לפתח חמלה ואמפתיה כלפי חבריו, במיוחד כלפי סטייסי. בסופו של דבר, נד אף מתאהב בסטייסי, אולם בטרם קו עלילה זה הספיק להתפתח - הסדרה בוטלה.
דברה מסינג – סטייסי קולברט: אשתו של נד, אחותה של אמנדה. ג'ינג'ית יפהפייה, עיתונאית עם תואר מברנדייס. היא מתחתנת עם נד כדי לצאת מהבית של ההורים שלה ולחיות בדירה שלו הצופה לסנטרל פארק. בתחילה, היא עיתונאית עצמאית, אולם במהלך הסדרה היא מקבלת עבודה ככתבת עבור מגזין תעופה. מבולגנת ונוירוטית, גרייס לעיתים קרובות משחקת דמות המהווה משקל נגד לאופיו הלחוץ יותר של נד. בסופו של דבר, סטייסי מתאהבת בנד, אולם בטרם קו עלילה זה הספיק להתפתח - הסדרה בוטלה.
נדיה דג'אני – אמנדה מוייר: אשתו של אריק, אחותה של סטייסי. אמנדה  מבקרת בגלוי את הנישואין מזויפים של נד וסטייסי, ואת התנהלותו של נד באופן כללי. במהלך העונה הראשונה, אמנדה עובדת כסוכנת נדל"ן יוקרתי. לאחר שמשתבש מיזם משותף, בו השקיעה ביחד עם נד, היא מוצאת את עצמה מנהלת חנות מאפינים, "Amanda's Amuffins", במהלך העונה השנייה. לה ולאריק בן אחד, בשם הווארד. בניגוד לסטייסי, אמנדה היא חזקה, מאורגנת היטב, וצינית. היא אוהבת את אריק, ולעיתים קרובות רודה בו, אבל לרוב היא עושה את זה כדי לגרום לו לעמוד על שלו או לנצל הזדמנויות שהוחמצו בדרך אחרת.
גרג גרמן – אריק "ריקו" מוייר: בעלה של אמנדה, החבר הכי טוב של נד (שמכנה אותו בכינוי החיבה "ריקו"). אריק הוא חנון, מנהל חשבונות במשרד הפרסום של נד, חנון מעט בדרך מזג טובה, והפרסונה הישרה והפשוטה שלו משמשת לעיתים קרובות כדי להתמודד עם תעלוליו של נד. אריק הוא אדם רך, שתמיד מנוצל על ידי נד לצורך התוכניות האישיות שלו. לאריק לא אכפת, מכיוון שהוא מעריץ את נד. לעיתים רחוקות הוא עומד על שלו, ולעיתים קרובות אמנדה מתערבת, כאשר הדברים מאיימים לצאת מכלל שליטה.
דבי ברנר והארי גוז – אלן וסול קולברט: הוריהם של סטייסי ואמנדה.
ג'יימס קארן – פאטריק קירקלנד: הבוס של נד.
ג'ון גץ – לס מק'דאוול: קולגה של נד.
נטליה נוגוליך – ברנדט מק'דאוול: אשתו האלכוהוליסטית של לס.
מרשה קרוס – דיאנה האנטלי: חברתו של נד בעונה השנייה.
דיאלוג פתיחה

כתוביות הפתיחה של הסדרה מופיעות על רקע הדיאלוג הבא (בכל הפרקים, למעט הראשון):
נד: למה סטייסי?
סטייסי: למה נד?
נד: עסקים.
סטייסי: אך ורק עסקים.
נד: הנה העסקה - כדי לקבל קידום, הייתי זקוק לאישה.
סטייסי: כדי לקבל חיים, הייתי זקוק לדירה שלו.
נד: אז, על החיים ועל המוות, הלכנו והתחתנו.
סטייסי: הדבר היחיד שיש לנו במשותף? אנו מעצבנים אחד את השני.
נד: נכון... תהנו מהתוכנית!
סינדיקציה

הסדרה שודרה בבריטניה בערוץ סוני בידור טלוויזיה, שהחל לשדר את התוכנית ב-7 באפריל 2011, ביום ההשקה של הערוץ. רשת TV Guide החלה לשדר שידורים חוזרים של הסדרה ב-12 בספטמבר 2011. ערוץ Oxygen האמריקאי גם משדר את התוכנית, מדי פעם, בדרך כלל בימי חמישי בשעה 18:00. בערוץ 7mate (אוסטרליה) החלו שידורים חוזרים של הסדרה ב-2012.
הפצה ל-DVD

בספטמבר 2005 חברת סרטי סוני - בידור ביתי שחררה את העונה הראשונה של "נד וסטייסי" למכירה ב-DVD באזור 1.